
RAPORT COMUN
asupra proiectului de Lege pentru instituirea Anului cărţii în România
(PL x. 523/2018)

	1. În baza prevederilor art. 95 din Regulamentul Camerei Deputaţilor, republicat, cu modificările şi completările ulterioare. cu adresa nr. PLx.523 din 10 octombrie 2018, Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă au primit spre dezbatere, în fond, proiectul de Lege pentru instituirea Anului cărţii în România. 

	La întocmirea prezentului raport comun, Comisiile au avut în vedere avizul favorabil al Comisiei pentru drepturile omului, culte și problemele minorităților naționale, avizul favorabil al Consiliului Legislativ nr. 447/09.05.2018 și Punctul de vedere favorabil al Guvernului nr.1279/02.07.2018.

Proiectul de lege are ca obiect de reglementare instituirea anului 2019 ca „Anul cărţii” în România. Astfel, se propune ca în Anul cărţii să se lanseze Programul naţional „România citeşte”, ce se va desfăşura în cadrul unităţilor şcolare şi presupune organizarea de întâlniri săptămânale ale elevilor cu voluntari - părinţi, personalităţi publice, jurnalişti, care să le citească fragmente din opere literare în scopul încurajării lecturii. De asemenea, autorităţile centrale şi locale pot contribui cu sprijin logistic şi/sau financiar la organizarea evenimentelor culturale dedicate acestei sărbători, iar Societatea Română de Televiziune şi Societatea Română de Radiodifuziune pot include în programele lor elemente din cadrul evenimentelor.

	2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.
	3. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.
	Senatul, în calitate de Primă Cameră sesizată, a adoptat proiectul de lege în şedinţa din 8 octombrie 2018.

4. În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.
Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 23 octombrie 2018. 	
La lucrările Comisiei au fost prezenţi 19 deputaţi, din totalul de 25 membri ai Comisiei. 
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat în calitate de invitaţi: domnul Ion Ardeal - Ieremia - secretar de stat și domnul Cornel Frimu - consilier în Ministerul Culturii și Identității Naționale, domnul Petru Andea - secretar de stat în cadrul Ministerului Educației Naționale. 
În urma dezbaterilor, Comisia pentru învăţământ, ştiinţă, tineret şi sport a propus, cu unanimitatea voturilor celor prezenți, adoptarea proiectului de lege cu amendamentele admise din Anexa ce face parte integrantă din prezentul raport. 
Comisia pentru cultură, arte, mijloace de informare în masă a dezbătut proiectul de lege în şedinţele din zilele de 23 şi 30 octombrie 2018. 	
La lucrările Comisiei au fost prezenţi 14 deputaţi, din totalul de 15 membri ai Comisiei. 
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat, în calitate de invitat, domnul Ion - Ardeal Ieremia, secretar de stat în cadrul Ministerului Culturii și Identității Naționale. 
În urma dezbaterilor, membrii Comisiei pentru cultură, arte, mijloace de informare în masă au hotărât, cu unanimitatea voturilor parlamentarilor prezenți, adoptarea proiectului de lege cu amendamentele admise din Anexa ce face parte integrantă din prezentul raport. 

5. În urma dezbaterilor şi a opiniilor exprimate, membrii celor două Comisii au hotărât, cu unanimitatea voturilor parlamentarilor prezenți, întocmirea unui raport comun de adoptare a proiectului de Lege pentru instituirea Anului cărţii în România cu amendamentele admise înscrise în Anexa ce face parte integrantă din prezentul raport. 

	PREŞEDINTE
Prof.dr. Camelia GAVRILĂ

	PREȘEDINTE
Gigel-Sorinel ŞTIRBU


	SECRETAR
Viorel STAN

	SECRETAR
Beatrice TUDOR


	Şef birou, Ioana Florina Mînzu
Consilier parlamentar, Monica Tudor
	Consilier parlamentar, Dan Kalber





																	Anexa 

AMENDAMENTE ADMISE
				    							

	Nr.
crt.
	Text 
adoptat de Senat
	Text propus de Comisii
(autor amendament)
	Motivare

	1.
	Titlul Legii: Lege pentru instituirea Anului cărții în România
	Titlul Legii: Lege pentru instituirea anului 2019 ca Anul Cărții în România
Autor: Amendament propus de Comisii
	Pentru corectitudinea redactării și corelare cu dispozițiile art. 1. 

	2.
	Art. 1. - Se instituie anul 2019 drept “Anului cărții”.
	Art. 1. - Se instituie anul 2019 ca “Anul Cărții” în România. 
Autor: Amendament propus de Comisii
	Pentru unitate în redactare. 

	3.
	Art. 2. - (1) Cu prilejul sărbătoririi “Anului cărții” se organizează evenimente culturale dedicate aceste inițiative.
(2) Autoritățile centrale și locale pot contribui cu sprijin logistic și/sau financiar, după caz.
	Art. 2. - (1) Cu prilejul sărbătoririi “Anului Cărții” se organizează evenimente culturale dedicate acestei inițiative.

(2) Autoritățile administrației publice centrale și locale pot acorda sprijin logistic și/sau financiar, după caz.
Autor: Amendament propus de Comisii
	Pentru precizia redactării. 

	4.
	Art. 3. - Societatea Română de Televiziune și Societatea Română de Radiodifuziune pot include în programul zilei aspecte de le evenimentele ocazionate de sărbătorirea “Anului cărții”.
	
Se elimină. 
Autor: Amendament propus de Comisii
	Pentru a respecta independența jurnalistică și legislativă a celor două societăți media. Cf. prevederilor art. 4 alin. (1) din Legea nr. 41/1994 cele două societăți au stabilite ca obiective și promovarea activităților educaționale și culturale.   

	5.
	Art. 4. - (1) În “Anul cărții” se lansează programul național “România citește”. Acesta se va desfășura în cadrul unităților școlare și presupune organizarea de întâlniri săptămânale ale elevilor cu voluntari (părinți, personalități publice, jurnaliști, etc.) care să le citească fragmente din opere literare în scopul încurajării lecturii.


(2) Programul național “România citește” presupune organizarea de întâlniri bianuale ale elevilor cu scriitori români contemporani, de anvergură națională sau locală, care să le citească fragmente din propriile creații literare în scopul încurajării lecturii, precum și promovării acestor creații.
	Art. 3. - (1) În “Anul Cărții” se lansează Programul național “România citește”, denumit în continuare Programul. Programul se va desfășura în cadrul unităților de învățământ primar și gimnazial și presupune organizarea de întâlniri săptămânale ale elevilor cu voluntari,  precum părinți, personalități publice, jurnaliști.  În cadrul Programului, voluntarii vor lectura împreună cu elevii fragmente din operele literare incluse în programa școlară. 
(2) Programul presupune și organizarea de întâlniri bianuale ale elevilor cu scriitori români contemporani, de anvergură națională sau locală, care să lectureze fragmente din propriile creații literare, în scopul încurajării lecturii și promovării acestora.
Autor: Amendament propus de Comisii
	Respectarea normelor de tehnică legislativă 

Pentru claritatea normei 

